|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНИТЕ КОНСУЛТАЦИИ ПО ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 10 ОТ 2019 Г. ЗА УСЛОВИЯТА И РЕДА ЗА ПРИЛАГАНЕ НА МЕРКИТЕ ОТ НАЦИОНАЛНАТА ПРОГРАМА ПО ПЧЕЛАРСТВО ЗА ПЕРИОДА 2020 – 2022 Г.** |

| **№** | **Организация/ потребител**  **(вкл. начина на получаване на предложението)** | **Предложения и становища** | **Приети/**  **неприети** | **Мотиви** |
| --- | --- | --- | --- | --- |
|  | Ради Кънчев – постъпило по електронен път на 18.08.2021 г. | Предложение относно Наредба за изменение и допълнение на Наредба 10/13.12.2019 по НПП.  В качеството си на пчелар, вносител и търговец на пчеларска техника и пчеларски инвентар, бих искал да направя следното предложение: |  |  |
| към мярка Д:Мерки за подкрепа на подновяването на пчелните кошери в ЕС, от допустимите към момента – кошери изработени от дървен материал и кошери изработени от полистирол, да бъдат добавени и кошери от полиуретан. | Не се приема | Допустимите за подпомагане кошери (модел и материал, от който са изработени) са посочени в Националната програма по пчеларство 2020 – 2022г. (НПП 2020 – 2022 г./Програмата) За да бъде допустимо подпомагането на кошери изработени от полиуретан е необходимо първо да се направи промяна на Програмата, която следва да се нотифицира пред Европейската комисия и едва след получаване на одобрение може да се пристъпи към изменение на прилагащата наредба, в частта отнасяща се до Мярка Д.  Последната промяна на НПП 2020 – 2022 г. е одобрена с Решение за изпълнение (ЕС) 2021/974 на Комисията от 9 юни 2021 година за одобряване на изменените национални програми за подобряване на производството и предлагането на пазара на пчелни продукти, представени от държавите членки съгласно Регламент (ЕС) № 1308/2013 на Европейския парламент и на Съвета. С оглед спазване на определения в Наредбата срок, в който започва приемът на заявления за подпомагане по мерките от програмата („не по-късно от 25 октомври“ 2021 г., за пчеларската 2022 г.) няма технологично време за изготвяне на горецитираните промени. |
| Предложението ми е базирано на основание, опазване на околната среда, изсичането на горите за дървен материал и самото му поскъпване през изминалата година. Пчеларският бранш трябва да се насочи към по-екологични и модерни технологии за изработка на кошери.  Кошерите от полиуретан се използват в редица държави. Материалът е с висока плътност (до 100 кг/куб. м) , много добра топлоизолация, те са леки и удобни за работа. Животът на кошер от полиуретан е много по-дълъг от този на дървен кошер (има производители, които дават до 30 години гаранция). Полиуретанът е екологично чист продукт. Според проучвания пчелни семейства, които се отглеждат в кошери от полиуретан зимуват по-добре, имат около 30 % по-добри добиви на мед и около 30 % по-ниска зимна смъртност. Предимствата на кошера от полиуретан пред този от полистирол са, че зимата не се нападат от гризачи и птици (кълвачи).  Надявам се, че ще обърнете внимание на моето предложение. |  |